ՏԵՂԵԿԱՆՔ – ՀԻՄՆԱՎՈՐՈՒՄ

<<Հայաստանի Հանրապետության և Վրաստանի միջև պետական սահմանի Սադախլո-Բագրատաշեն անցման կետերի տարածքում կառուցվող նոր կամրջի շինարարական գոտի մուտքի և ելքի պարզեցված ընթացակարգը հաստատելու մասին>> ՀՀ կառավարության որոշման նախագիծը մշակվել է ՀՀ վարչապետի 23.03.2016թ. N 02/12.10/4013-16 հանձնարարականի հիման վրա:

Նախագծի նպատակն է ապահովել 2014 թվականի դեկտեմբերի 24-ին Հայաստանի Հանրապետության Կառավարության և Վրաստանի Կառավարության միջև ստորագրված <<Հայաստանի Հանրապետության և Վրաստանի պետական սահմանի Սադախլո-Բագրատաշեն անցման կետերի տարածքում Դեբեդ գետի վրա նոր կամրջի կառուցման վերաբերյալ>> համաձայնագրի 6-րդ և 7-րդ հոդվածների պահանջները և պարզեցնել աշխատակազմի (անձանց), տրանսպորտային միջոցների, բեռների, ապրանքների և այլ գույքի համար պետական սահմանի հատման ընթացակարգերը:

Նախագծի ընդունման արդյունքում կդյուրացվի վերը նծված կամուրջի շինարարական աշխատանքներին ներգրավված աշխատակազմի, տրանսպորտային միջոցների, բեռների, ապրանքների և այլ գույքի մուտքը և ելքը շինարարական հրապարակ:

ՀՀ ազգային անվտանգության ծառայություն